ช่วยสรุปบทความ อาหารปลอดภัย กินอย่างไร ห่างไกลโรค
จะเห็นว่าสุขภาพประกอบด้วย ๓ องค์ประกอบใหญ่ๆ คือ อาหาร การออกกำลังกาย สุขภาพจิตที่ดี อาหารเป็นปัจจัยสำคัญในยุคโลกาภิวัตน์ ยุคที่หลายคนมองวัตถุนิยมเป็นที่ตั้ง การผลิตมิใช่ผลิตเพื่อบริโภคกันในครัวเรือนเพียงอย่างเดียว กลายเป็นผลิตเพื่อการค้าเป็นหลัก แสวงหาทุกวิถีทางที่จะทำให้ได้กำไรสูงสุด ทำให้ผลิตอาหารโดยไม่คำนึงถึงผู้บริโภค มีหลายคนที่ผลิตแต่ไม่บริโภคเอง วันหนึ่งผมไปกินก๋วยเตี๋ยวที่ร้านก๋วยเตี๋ยวบ้านบึงเจ้าเก่า พอคนสั่งก๋วยเตี๋ยวหยุดสั่งเจ้าของร้านเขาก็ทำก๋วยเตี๋ยวกินเอง ผมไปกับฝรั่งชื่อแซ็ก ผมชี้ให้แซ็กดูว่าร้านนี้น่ามา เพราะเจ้าของเขายังกินของเขาเองเลย ครั้งหนึ่ง ผมไปหาคนรู้จัก เขาเป็นคนสวน ปลูกผักขาย มีคะน้า ผักบุ้ง เป็นต้น ผมบอกว่าผมขอซื้อคะน้าไปบ้านหน่อย คนสวนบอกกับผมอย่างไรรู้ไหมครับ เขาบอกว่าหมออย่าเอาไปเลยอันตราย เขาเองยังไม่กินผักที่เขาปลูกเองเลย เพราะเขาฉีดยาฆ่าแมลงไว้มากดูสิครับ ขายให้คนอื่นได้แต่ตัวเองไม่ยอมกิน แต่ก็ยังดีที่เขาห่วงใยผม ยังบอกว่าหมออย่าเอาไปเลย เพราะฉะนั้น เราจะแน่ใจได้อย่างไร สินค้าในตลาดชนิดไหนปลอดภัย ครั้งหนึ่ง ผมเป็นหมอในโรงพยาบาลชุมชนแห่งหนึ่ง รู้สึกหิว ต้มบะหมี่กึ่งสำเร็จรูปกิน แล้วจึงเดินไปที่แปลงผักกางมุ้งหน้าโรงพยาบาล เด็ดผักคะน้ามา ๔-๕ ต้น มาใส่ในบะหมี่ เป็นการกินบะหมี่ที่อร่อยและสบายใจ ขอเสนอวิธีคิด วิธีปฏิบัติของผู้บริโภค และผู้ผลิต ผู้จำหน่าย ผู้ประกอบอาหาร วิธีคิด ทุกสิ่งทุกอย่างเกี่ยวข้องกัน เด็ดดอกไม้สะเทือนถึงดวงดาว เราทำอะไร ผลย่อมสะท้อนกลับถึงตัวเราแน่นอน ในทางกลับกัน คนอื่นทำอะไรก็มีผลกระทบต่อเรา เช่น เห็นคนปลูกผักข้างบ้านเราใช้สารพิษฆ่าแมลงมากมาย เขาเอาไปขายตลาด แม่บ้านเราก็ไปซื้อมาบริโภคเดี๋ยวก็ถึงตัวเรา คนปลูกผักทำผิดวิธี พอไปตลาดและกินก๋วยเตี๋ยวก็ต้องกินผักของตัวเอง ประชาชนต้องหวงแหน แต่ต้องไม่ครอบครองทรัพยากรธรรมชาติ พ่อค้านักธุรกิจต้องไม่ทรยศต่อวิชาชีพ ข้าราชการ เจ้าหน้าที่ของรัฐ ต้องมีคุณธรรมและศีลธรรม คิดให้ครอบคลุม รับผิดชอบในหน้าที่ เพราะเราเป็นส่วนหนึ่งของสังคม เด็กบริโภคอาหารพิษ ร่างกายไม่แข็งแรง เรียนก็ไม่เก่ง อารมณ์ก็ไม่ดี หงุดหงิด ทะเลาะกับคนอื่นบ่อย มีปัญหาก็หันไปหายาเสพติด จะเห็นว่าเหตุกลายเป็นผล ผลกลายเป็นเหตุต่อๆ กันไปเรื่อยๆ ยังมีวิธีคิดอีกมากมายที่เป็นประโยชน์ ขอให้คิดให้รอบคอบ รู้ให้เท่าทันและลงมือทำในสิ่งที่เราทำได้ ข้อแม้อย่ารอให้คนอื่นทำเพราะสรุปสุดท้ายจะไม่ได้ทำอะไรเลยในปัญหาที่เราพบ วิธีการปฏิบัติ คนบริโภค ผมจะเรียงลำดับจากสิ่งที่ดีที่สุดไปสิ่งที่แย่ที่สุด แต่ก็ยังดีกว่าไม่ได้ทำอะไร ๑ ถ้าสามารถปลูกผักกินเอง เลือกซื้ออาหารสดที่ปลอดภัย เช่น แทนที่เราจะปลูกดอกกุหลาบ เราก็เปลี่ยนเป็นปลูกคะน้า ผักบุ้ง กะเพรา โหระพา หรืออื่นๆ สวยด้วย กินได้ด้วย ถ้าใครมีบริเวณบ้านที่กว้างพอสมควร เปลี่ยนจากไม้ประดับเป็นไม้กินได้ เลือกซื้ออาหารสดที่ปลอดภัย
สุขภาพประกอบด้วย 3 ปัจจัยหลักคือ อาหาร, การออกกำลังกาย, และสุขภาพจิตที่ดี การผลิตอาหารในยุคโลกาภิวัตน์มีแนวโน้มที่ให้ความสำคัญกับการทำกำไรมากกว่าการคำนึงถึงผู้บริโภค มีผลให้บางครั้งผู้ผลิตไม่บริโภคสินค้าของตนเอง ครั้งหนึ่งผมไปกินก๋วยเตี๋ยวที่ร้านที่เจ้าของเองก็ทานอาหารที่เขาทำ ครั้งหนึ่ง ผมไปหาคนรู้จัก เขาทำสวนผมขอซื้อผักเขา แต่คนสวนบอกว่าอย่าเอาไปเลยอันตรายเขาไม่กินผักที่ปลูกเพราะฉีดยาฆ่าแมลง แล้วราจะแน่ใจได้อย่างไรว่าสินค้าในตลาดนั้นปลอดภัย
การกระทำของผู้บริโภคและผู้ผลิตมีผลต่อกัน เช่น การใช้สารพิษในการปลูกผักมีผลต่อสุขภาพของผู้บริโภค การซื้อผักที่ใช้สารพิษสนับสนุนการใช้สารพิษในการผลิต การมีจรรยาบรรณในธุรกิจและวิชาชีพสำคัญ เพราะมีผลกระทบต่อสังคมและสิ่งแวดล้อม ทุกคนต้องรับผิดชอบในหน้าที่ของตนเอง เพราะทุกการกระทำส่งผลต่อสังคมที่เราเป็นส่วนหนึ่งของมัน

การบริโภคอาหารพิษมีผลกระทบทั้งร่างกายและจิตใจของเด็ก ทำให้เรียนรู้ไม่ดี มีอารมณ์เสีย และมีปัญหาพฤติกรรม เราควรคิดและทำตามวิธีที่เป็นประโยชน์ เช่น การปลูกผักเองหรือเลือกซื้ออาหารสดที่ปลอดภัย การเปลี่ยนไม้ประดับให้เป็นไม้กินได้ก็เป็นวิธีที่ดี เราควรรับผิดชอบแก้ไขปัญหาเองแทนที่จะรอให้คนอื่นทำ เพราะการแก้ไขปัญหาต้องมาจากเราเอง
12.อายุรศาสตร์ (อายุรศาสตร์) - Internal Medicine